Stacidomo Reĝa Kruco

La Stacidomo Reĝa Kruco (angle King's Cross railway station) estas unu el la plej gravaj kaj unu el la internacie plej konataj fervojaj stacioj de Londono. La Stacidomo Sankta Pankracio (angle St Pancras railway station) estas unu el la plej gravaj fervojaj stacioj de Londono, Anglio. Ĝi situas en la urbodistrikto Camden Town de nordokcidenta centra Londono, unu el la 34 ĉefaj centroj en Granda Londono, 4 kilometrojn norde de Charing Cross. Tuj okcidente najbaras la Stacidomo Sankta Pankracio (angle St Pancras railway station). La stacidomo King's Cross malfermiĝis en 1852 kaj disponas pri 11 kajoj, numerigitaj 0 ĝis 10. La stacio estas la finstacio de fervojaj linioj de la nordoriento de Anglio kaj la oriento de Skotlando. Ĉi tie veturas trajnoj ktp. al Kembriĝo, Jorko, Durham, Novkastelo kaj Edinburgo. Sub la stacio estas la disvastiĝanta metrostacio King's Cross St. Pancras, kie kruciĝas ses linioj de la metroo de Londono. Al la internacia konateco sendube kontribuas la fakto, ke la stacidomo estas grava scenejo de ĉiu el la sep romanoj kaj ok filmoj pri Harry Potter: ĉiujare post la someraj ferioj laŭ la rakontoj sorĉistaj lernejanoj kolektiĝas en sekreta kajo "9 3/4", por de tie per historia vaporlokomotiva trajno kune veturi norden al la mistera sorĉista lernejo Hogwarts.